[bookmark: _GoBack]Отговори на въпроси, поставени от МИГ на работна среща в МЗХГ проведена на 28.09.2017 г. с УО на ПРСР, ДФЗ и УО на ОПи, относно изпълнението на СВОМР и дейността на МИГ
 
	Наредба № 22/2015 с последните изменения от август 2017 г.

	Процедура за избор на изпълнители от бенефициенти, които не са възложители по ЗОП
	чл. 22 ал.2 - ПМС 160
	Как ще се прилага процедурата за избор на изпълнители за разходи, които са допустими преди кандидатстване? Възможно е да има разходи за проектиране на кандидат бенефициент, които да надвишават праговете по чл. 50 ал. 2 от ЗУСЕИСФ, а в същото време съгласно ПМС 160 ангажиментите са за „бенефициенти“, тоест – сключили вече договори за БФП. 
 
Отговор от МС: Кандидатите за бенефициенти следва да прилагат постановлението с оглед възстановяването на извършените от тях допустими разходи за периода преди да са придобили качеството на бенефициенти, тъй като то е приложимо и за тях.


	Референтни разходи
	чл. 21, ал.2 т. 16 (цитирани и в чл.65 ал.1 т.2 и чл.77 ал. 1)
	„надвишаващи определените по реда на чл. 41 от ПМС 189 референтни разходи“ – има ли ги публикувани? Ако не – кога и къде ще бъдат публикувани?

Отговор от ДФЗ:
Списъците с референтни разходи, ползвани от Разплащателна агенция за извършване на оценка за обоснованост, се публикуват на интернет сайта на ДФЗ (http://dfz.bg/bg/prsr-2014-2020/merki-podpomagane) по подмерки. Към момента актуални са списъците по подмерки 4.1, 7.2, 7.6. За подмярка 4.1 важи списъкът за прием 2016, който е актуализиран съобразно нормативните изисквания.
За определени разходи по подмерки 4.2, 6.4, 8.3, 8.4, 8.6 в ДФЗ са създадени работни групи, които разработват референтни цени и списъците ще бъдат публикувани. По подмярка 6.4 ще бъдат разработени референтни стойности за интернет сайтове и платформи и за СМР за къщи за гости и семейни хотели по смисъла на ЗУТ. ДФЗ не предвижда разработване на други референтни цени.
Важно! При избор на референтен разход се следи дали списъкът е по актуален прием на основна подмярка.
Отговор от УО на ПРСР: Една от задачите на МИГ съгласно чл. 34, параграф 3, буква е) от Регламент (ЕС) № 1303/2013 е определяне размера на подкрепата по проектите. За изпълнение на тази задача МИГ може да направи съответните проучвания на пазара и създаде своя база за референтни разходи. При реално направено пазарно проучване, тези стойности не би трябвало да се различават драстично от стойностите за референтни разходи на ДФЗ. 
За разходите, които не са включени в списъците на ДФЗ за референтни разходи и за предварителните разходи (например за проектиране и консултанти), за които не е приложено ПМС 160 е необходимо кандидатите да представят три оферти. Те ще са необходими за доказване обоснованост на разходите, както пред МИГ, така и пред ДФЗ.


	Изменение на условията за финансиране на проекти, включващи инвестиции в „места за настаняване”
	чл. 21, ал.4
	Въпрос, свързан с чл. 21, ал.4 от Наредба 22/2015 г. - изменение на условията за финансиране на проекти, включващи инвестиции в „места за настаняване”, подмярка 6.4. от ПРСР 2014-2020 г.
Чл. 21. (Изм. и доп. - ДВ, бр. 69 от 2017 г., в сила от 25.08.2017 г.) (1) (Изм. - ДВ, бр. 69 от 2017 г., в сила от 25.08.2017 г.) Не е допустимо финансиране на разходи: 
(4) (Нова - ДВ, бр. 69 от 2017 г., в сила от 25.08.2017 г.) Не се предоставя финансова помощ за изграждане и обновяване на места за настаняване с повече от 20 помещения за настаняване и стойност на финансовата помощ над 50 000 лв. с включен ДДС по проект, финансиран изцяло или частично от ЕЗФРСР, или ако не са спазени изискванията на чл. 79, ал. 2. 
Ако в одобрената СВОМР, финансовите условия по мярката са за максимален размер на финансовата помощ „не повече от 100 000 евро”, какви действия е необходимо да предприеме МИГ, за да изпълни едновременно условията и на Стратегията, и на Наредба 22, като се отчете и обстоятелството, че към настоящия момент не са известни изискванията по подмярка 6.4. от ПРСР, тъй като няма наредба по нея?

Отговор от УО на ПРСР:
Ако в стратегията е записано, че максималния размер на финансовата помощ за места за настаняване е не повече от 100 000 евро, е необходимо да се промени стратегията поради промяна в националната нормативна уредба.
Ако в стратегията е записано, че това е размерът за дейности по подмярката 6.4, която включва и други дейности в насоките за кандидатстване МИГ следва да ограничи размера на финансовата помощ само за местата за настаняване съгласно изискванията на Наредба № 22, без да е необходима промяна в стратегията. 
Отговор от ДФЗ: Ограничението се отнася само за разходи за СМР, реконструкция и ремонт на къщи за гости и семейни хотели по смисъла на ЗУТ. Т.е. в случай, че размерът на субсидията за разходи за СМР, реконструкция и ремонт на къщи за гости и семейни хотели за проект, надвишава 50 000 лв. с ДДС, то тези разходи ще бъдат отказани за съфинансиране от РА. Същите разходи подлежат на отказ и в случаите, когато се установи, че са проектирани повече от 20 помещения за настаняване.
Предстои да се изясни дали разходите за вертикална планировка на такива къщи за гости и семейни хотели влизат в сумата от 50 000 лева. 


	Раздел I.
Процедура за подбор на проекти към стратегия за ВОМР на МИГ
	1. Глава „Ред за предоставяне на финансовата помощ по подмярка 19.2 „Прилагане на операции в рамките на Стратегиите за водено от общностите местно развитие“, Раздел „Процедура за подбор на проекти към стратегия за ВОМР на МИГ“ от Наредба 22 за всички МИГ ли се отнася – с еднофондови и многофондови стратегии? 

Отговор от УО на ПРСР: Изискванията от Глава „Ред за предоставяне на финансовата помощ по подмярка 19.2 „Прилагане на операции в рамките на Стратегиите за водено от общностите местно развитие“, Раздел „Процедура за подбор на проекти към стратегия за ВОМР на МИГ“ от Наредба 22 се отнасят за всички стратегии за ВОМР.

Отговор от ДФЗ: Разпоредбата на чл. 45 се отнася за подбор на проекти, които включват разходи, предложени за финансиране от ЕЗФРСР. В същото време тя препраща към спазване на условията на ПМС № 161. При извършването на подбора на проектни предложения МИГ следва да спазват разпоредбите на чл. 45 – 51 от Наредба № 22, чл.  41 – 46 на ПМС № 161 и публикуваните на Единния информационен портал „Минимални изисквания към реда за оценка на проектни предложения към стратегията за ВОМР”. 
В изпълнение на чл. 60, т. 1 от Регламент за изпълнение (ЕС) № 809/2014 ДФЗ разработва и ще публикува на интернет страницата контролен лист за Контрол на проведения подбор на проектни предложения, с цел осигуряване на яснота и прозрачност кои действия на МИГ подлежат на оценка.

2. Ако Раздел „Процедура за подбор на проекти към стратегия за ВОМР на МИГ“ от Наредба 22 се отнася за всички МИГ, кое важи относно участието на членове на колективния върховен орган в Комисията за подбор на проектни предложения (КППП) – чл. 51, (1) от Наредба 22 /Не по-малко от 1/3 от членовете с право на глас на Комисията за подбор на проектни предложения (КИПП) са членове на колективния върховен орган на МИГ/ или Минимални изисквания към реда за оценка на проектни предложения към Стратегията за ВОМР /Членовете на комисията могат да бъдат служители на МИГ/МИРГ, членовете на общото събрание на МИГ/МИРГ и външни експерти-оценители./? 

Отговор: Трябва да бъдат спазени и двете изисквания, които не си противоречат.

3. Ако Раздел „Процедура за подбор на проекти към стратегия за ВОМР на МИГ“ от Наредба 22 се отнася за всички МИГ, допустимо ли е включването на помощник-оценители, както е заложено в Минимални изисквания към реда за оценка на проектни предложения към Стратегията за ВОМР – „В работата на комисията могат да участват и наблюдатели по предложение на съответния УО и помощник оценители, които не са членове на КППП.  Помощник оценителите са служители на МИГ/МИРГ, или външни-експерти – оценители, които подпомагат дейността по оценка и чиято дейност се ограничава до етапите на оценка, определени в заповедта за назначаване на КППП.“ В Наредба 22 не е заложено допускането на помощник-оценители.

Отговор: В комисията за оценка могат да се включват и помощник оценители, Наредба № 22 от 2015 не го забранява.


	Начин на подаване на проектните предложения
	Чл. 46 ал. 3 т. 9
	Начин на подаване на проектните предложения: 
а) електронно чрез ИСУН;
б) на хартия чрез ИСУН; при избор на този начин на подаване на документи служител на МИГ прикачва в системата всички получени документи.
Може ли МИГ да избере един от двата варианта – а) или б)? Или – КОЙ избира начина – МИГ или бенефициента?

Отговор: МИГ избира начина и го посочва в обявата. Трите възможни начина съгласно ИСУН са:
1. Електронно;
2. На хартия;
3. Електронно или на хартия.


	Съдържание на обявата
	чл.46, ал.4 
	Как да се тълкува разпоредбата на чл.46, ал.4 от Наредба №22? 
„Чл. 46 (4) Обявата съдържа всички допустими дейности, кандидати и разходи по съответната мярка от одобрената стратегия за ВОМР. Това изискване не се прилага, когато в ПРСР 2014 – 2020 г., в наредбата по съответната мярка или в друг нормативен акт е предвидено съответното ограничение.”
      Относно: 
Изречение първо на чл.46, ал.4: Обявата съдържа всички допустими дейности, кандидати и разходи по съответната мярка от одобрената стратегия за ВОМР.
      Коментар: В ал.3 на чл.46 на Наредба №22 в точки от 1 до 9 е описано съдържанието на обявата за прием на проектни предложения. В чл.46, ал.3, т.2 се посочват допустимите кандидати, а в чл.46, ал.3, т.3 се посочват допустимите дейности.  Съгласно чл.46, ал.4 в обявата следва да посочим и допустимите разходи. Означава ли това, че в обявата МИГ следва да вмъкне допълнителна точка (примерно т.10), където да посочи всички допустими по мярката разходи?
      Относно:
Изречение второ на чл.46, ал.4: Това изискване не се прилага, когато в ПРСР 2014 – 2020 г., в наредбата по съответната мярка или в друг нормативен акт е предвидено съответното ограничение.”
     Коментар: Одобрената СВОМР на „МИГ-Любимец-Ивайловград” не препраща към наредбите по съответните мерки от ПРСР. В този случай, при обявяване на прием на проектни предложения МИГ не е длъжна да  спазва условията, определени в съответната наредба.  Още повече, че и на поставен въпрос от страна на МИГ-овете (въпрос 1.2 http://www.mzh.government.bg/MZH/bg/ShortLinks/PRSR/VOMR.aspx ) УО на ПРСР отговаря: „Считаме, че препращане към условията в наредбите не е препоръчително, тъй като документът, въз основа на който ще се изпълнява проектът е одобрената стратегия, и в указанията си МИГ следва да е максимално конкретна”.

Отговор от УО на ПРСР: Изискването на чл. 46 ал. 4 е във връзка с това да не се обявяват приеми, в които МИГ изключва, дейности, кандидати или разходи от мярката въпреки, че ги е посочил като допустими в стратегията. По този начин МИГ ще дискриминира определени кандидати.
Няма необходимост от добавянето на допълнителна точка. В обявата се посочват допустимите разходи по мярката.
Второто изречение от текста на алинеята, позволява на МИГ да не включва всички дейности, кандидати или разходи, ако някъде в нормативен акт това се допуска. Например: в указанията за държавни помощи има дейности, за които е казано, че МИГ може да обяви прием след определени действия от страна на УО на ПРСР. За тези мерки МИГ няма да е задължен при прием да обяви тези дейности. Същото се отнася и за наредбите по мерките, ако някоя дейност не е допустима в наредбата по мярката, МИГ няма да е задължен да я включи в своя прием.
Отговор от ДФЗ: Да, следва да са посочени всички допустими кандидати, дейности и разходи, така както са одобрени в стратегията за местно развитие, като изключение се допуска за въвеждане на ограничение, на основание на ПРСР 2014-2020 и/или на наредбата по съответната мярка и/или на друг нормативен акт. В случаите, когато допустимите кандидати, дейности и разходи се различават от одобрената стратегия, РА ще извърши проверка има ли правно основание МИГ да въвежда съответното ограничение. В случаите на разширяване на обхвата, РА ще счита, че е налице риск от съществено нарушение на процедурата за подбор.

С оглед на горе цитирания отговор на УО на ПРСР при разпоредбата на чл. 81, ал.3 от Наредба № 22, а именно: „При авансово плащане получателят представя банкова гаранция в полза на ДФЗ в размер 100 на сто от стойността на авансовото плащане, когато това е предвидено в съответните наредби за прилагане на ПРСР 2014-2020г.”, отново поставяме въпроса: 
Следва ли да спазваме условията на наредбите по съответните мерки или не при условие, че стратегията ни НЕ препраща към тях? Считаме, за необходимо и коректно в насоките за кандидатстване по всяка мярка да посочим условията за получаване на авансово плащане, а така разписана разпоредбата на чл.81, ал.3 ни препраща към условията на съответните наредби.

Отговор: Съгласно чл. 63 от Регламент (ЕС) 1305 от 2013 г. „Авансовите плащания се подчиняват на условието за предоставяне на банкова гаранция или еквивалентна гаранция, съответстваща на 100 % от размера на авансовото плащане“. 

Моля , да бъде дадено разяснение по ал.4 от чл.46.
От формулировката на текста следва, че  независимо, че в Стратегията за ВОМР по мярка, избрана  в ПРСР 2014- 2020  (и включена в СВОМР  съгласно чл.15.ал.1. т.1) са одобрени  допустими кандидати и дейности в съответствие  с Програмата,  без да се препраща или цитира  към   приложимостта на съответна съществуваща  или бъдеща  наредба по мярката, то впоследствие, към момента на обявяване на приема от МИГ, ако в някоя от наредбите не са включени или пък са извадени дадена категория допустими дейности и/или кандидати,то МИГ не следва да ги включва в обявата са съответния прием. 
Така формулиран текста не прави разграничения между мерки, разписани в СВОМР изцяло по ПРСР 2014-2020, без да се препраща към съответна наредба и СВОМР, където разписването на дадена мярка е с детайли или препраща  към съответна наредба по мярката.
На работното съвещание в Разлог от УО такова разграничение беше направено в изложение на представител на УО на ПРСР.  Такова разграничение е направено и в Указанията на УО към МИГ, сключили споразумение по чл.35 от ПМС 161.   Но самите указания завършват с текст, че при наличие на противоречие с наредба или друг нормативен акт се прилага съответния нормативен акт.
Конкретен пример и въпрос за конкретна мярка:
като допустима дейност „Изграждане, реконструкция, ремонт, оборудване и/или обзавеждане на спортна инфраструктура”. 
Подмярка  7.2. Инвестиции в създаването, подобряването или разширяването на всички видове малка по мащаби инфраструктура" в Стратегията за ВОМР е разработена съгласно условията на подмярката на ПРСР 2014-2020 и никъде не препраща към бъдеща наредба, т.е липсват текстове от реда на „съответната наредба МЗХ по  подмярката” или други подобни. Като допустима дейност по подмярката е включена „Изграждане, реконструкция, ремонт, оборудване и/или обзавеждане на спортна инфраструктура” – така както е посочено в ПРСР 2014-2020.
Същевременно в приетата след  крайния срок за прием на Стратегии за ВОМР по първата покана –  сила от 02.08.2016г,  Наредба № 12 от 25 юли 2016 година  за прилагане  на подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" от Програмата за развитие на селските райони за периода 2014 - 2020 г. (ПРСР 2014 - 2020 г.), съфинансирана от Европейския земеделски фонд за развитие на селските райони (ЕЗФРСР)    дейността „Изграждане, реконструкция, ремонт, оборудване и/или обзавеждане на спортна инфраструктура”  не е сред обхвата  на дейностите, посочени в чл.4 от Наредба 12
Това, означава ли, че съгласно чл. 46  ал.4 от Наредба 22 МИГ не следва да включи дейността„Изграждане, реконструкция, ремонт, оборудване и/или обзавеждане на спортна инфраструктура” сред допустимите дейности, които се посочват в обявата за прием?

Отговор: Виж отговора на въпроса за чл. 46 ал. 4. Това означава, че МИГ при прием не е задължен да включи тази дейност, а не че не следва да я включи.

Допълнителен въпрос: Допустимо ли е в един прием кандидатстване с два проекта  по  различни дейности от кандидат община  по М 7.2., както  е допустимо за дейностите  по чл.4 т.8 (образователна  инфраструктура), от Наредба № 12/25.07.2016 год.? Да се има  предвид, че в стратегията няма ограничение, но има препратка към актуалната наредба по отношение допустимостта на кандидатите и   проектите.

Отговор: Ако в стратегията има препратка към наредбата по мярката по отношение на допустимостта на кандидатите и проектите, следва да се спазват изискванията на наредбата.


	Указания за прием на проекти
	В Указания за прием на проекти, подавани по стратегиите за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие“, Приложение към Заповед № РД 09-513/28.06.2017 г. е записано:
„При разработване документите за прием на включените в стратегиите мерки, в това число допустимите получатели, дейности и разходи, задължително трябва да са съобразени с одобрените в стратегията.
Когато в СВОМР се препраща към наредба, издадена на основание чл.9а от ЗПЗП:
· Ако наредбата е издадена, МИГ не следва да се отклонява от условията, определени в акта, освен спрямо стойността на публичната интервенция и критериите за оценка. Следва да се съобрази и обхвата на препращането към наредбата, за да се прецени в кои части следва да се прилага наредбата, и в кои – СВОМР.“
До каква степен е допустимо МИГ да се отклони от условията, определени в наредбите, ако в стратегията не е поставено ограничение.
Конкретен пример:
В Наредба № 12 от 25 юли 2016 година за прилагане на подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" е поставено ограничение в чл.24, ал. 3 относно подпомагане на дейности по чл. 4, т.8, като е допустимо включването само на един обект – детска градина, финансирана чрез бюджета на общината, или основно или средно училище, финансирано чрез бюджета на общината.
Възможно ли е МИГ да не постави ограничение за броя на обектите от образователната инфраструктура в Насоките за кандидатстване, ако в стратегията за ВОМР  няма предвидено такова?

Отговор: Да, възможно е.


	Проверка на проектните предложения
	чл.49, ал.2
	Съгласно чл. 49, ал. 2 от Наредба № 22,
МИГ извършва проверка на проектните предложения, която включва и: проверка за липса на двойно финансиране, проверка за наличие на изкуствено създадени условия, проверка за минимални помощи и проверка на място. 
Как практически МИГ ще извърши проверките за двойно финансиране и минимални помощи? През предишния програмен период МИГ изпращаше писмо до УО на ПРСР, който извършваше проверките и изпращаше отговор на МИГ.

Отговор: МИГ ще проверява за липса на двойно финансиране в ИСУН в публичния модул, а за минимални помощи в регистъра на министерство на финансите, който също е публичен.


	КИПП
	Чл. 51 ал. 1 и 2
	Трябва ли членовете на колективния върховен орган на МИГ, които ще са членове на КИПП, да отговарят на изискванията за квалификация към външните оценители съгласно ал.2, както и на изискванията на ПМС 162 чл. 13 ал. 2 (образование, опит и т.н.)? ако да, как ще доказваме квалификацията и професионалната компетентност на членовете на колективния върховен орган на МИГ, които трябва да вземат участие в Комисията за подбор на проектни предложения?

Отговор: Не е необходимо. Съгласно минималните изисквания към реда за оценка на проектни предложения към стратегията за ВОМР „Председателят, секретарят, членовете на комисията, както и наблюдателите и помощник-оценителите трябва да притежават необходимата квалификация и професионална компетентност за изпълнение на задачите, възложени им със заповедта за назначаване”. 
 Съгласно минималните изисквания „външните експерти – оценители се избират при спазване на разпоредбите на чл. 13 от ПМС № 162 от 2016 г.“и за тях се прилагат изискванията на чл. 13, ал. 2 от ПМС № 161, както и чл. 51, ал. 2 от Наредба № 22 от 2015 г., който гласи: „Външните експерти-оценители, членове на КИПП, трябва да притежават необходимата квалификация и опит съобразно вида на оценяваните проекти.“
В тази връзка със заповедта за определяне на състава на КИПП, МИГ трябва да прикачи в ИСУН и следните документи:
•	Решение на УС на МИГ за съответствие на квалификацията и професионалната компетентност на председателя, секретаря, членовете на комисията, както и наблюдателите и помощник-оценителите със съответните задачи, възложени им със заповедта;
•	Документи доказващи необходимата квалификация и професионална компетентност на председателя, секретаря, членовете на комисията, както и наблюдателите и помощник-оценителите, определена в решението на УС (копия от дипломи, трудови книжки, договори и други);
•	Копие на диплома за висше образование с образователно-квалификационна степен "бакалавър" или "магистър" за външните експерти-оценители включени в комисията;
•	Копия на: трудова или служебна книжка или граждански договор и/или на отчети за изпълнение на дейности по граждански договори, подписани от одобряващо лице и автобиографии и/или други документи за доказване на най-малко 3 години опит в професионална област, свързана с конкретната процедура или в оценяването на проекти по програми или оферти по процедури за обществени поръчки за външните експерти-оценители, включени в комисията.
ДФЗ ще публикува контролен лист с вписани всички изисквания към КППП, които ще подлежат на проверка. 


	ИГПР
	чл.62, т.3
	След изменението в Наредба 22 е отменен чл.46, ал.1, касаещ индикативния график за прием на проекти за следваща календарна година, който трябваше да бъде одобрен и качен на сайтовете до 30 ноември. 
Сега това задължение е упоменато в Раздел II "Задължения на страните по договора във връзка изпълнението на стратегията за ВОМР", чл.62, т.3 - "Одобрява и публикува на електронната страница на МИГ индикативна годишна работна програма за приемите по съответните мерки от СВОМР за следващата календарна година". 
Въпросът е има ли срок за това?

Отговор: За прием на проекти по ПРСР няма срок за одобряване и качване на индикативния график за прием на проекти за следващата календарна година, за останалите програми срокът е посочен в споразумението за изпълнение на стратегия за ВОМР. 


	Основания за финансови корекции/ санкции
	Чл. 65 ал.1 т.15
	ДФЗ налага финансови корекции по реда на Наредба за посочване на нередности, представляващи основание за извършване на финансови корекции (ПМС 57/2017) В чл.85 ал. 9 налагани административни санкции от ДФЗ – е записано съгласно Методика за отказване и намаляване на плащанията, утвърдена от изпълнителния директор на ДФЗ. Което означава ли, че бенефициентите ще се санкционират по две различни методики? В ЗУСЕСИФ чл. 71 ал. 4  „За една и съща нередност може да бъде приложена само веднъж финансова корекция.“

Отговор от ДФЗ: ДФ „Земеделие” разработи Методика за отказване, намаляване и оттегляне на финансовата помощ по подмярка 19.4 от Програмата за развитие на селските райони 2014-2020г., която предстои да бъде утвърдена и публикувана на електронната страницата на ДФ „Земеделие”. Методиката обхваща налаганите санкции, както по Наредбата за посочване на нередности, представляващи основание за извършване на финансови корекции, така и налагането на административни санкции съгласно чл. 35 от Регламент (ЕС) № 640/2014, като следва да се отбележи, че двата типа корекции/санкции обхващат различни нарушения/нередности и не се прилагат едновременно за едно и също нарушение/нередност. 


	Промяна на договора за БФП
	Чл.78
	промяна на договора за БФП: заявление чрез ИСУН. Не са изяснени ангажиментите на МИГ в тази процедура – в ал. 4 МИГ уведомява ДФЗ чрез ИСУН за одобреното заявление. Тоест, МИГ ли одобрява и препраща към ДФЗ? Какви ще са правата на МИГ?

Отговор от ДФЗ: ДФЗ ще разглежда само искания за промяна на договор за отпускане на БФП, които са одобрени от МИГ.

	Общ въпрос по отношение използването на ИСУН и работата на кандидатите и бенефициентите с него
	Чл.80 и след 
	До член 80 включително, процесът по кандидатстване, комуникация, промяна, изпълнение е през ИСУН, докато в чл.84 (междинно и окончателно) изрично се изисква подаване в ОД на ДФЗ, в чл. 85 ИСУН въобще не фигурира. 
Начин на заявяване на плащания: 
Чл. 80 - за авансови плащания – чрез ИСУН, чл. 82 – кандидатстване за авансово плащане – в ОД на ДФЗ. 
Чл. 84 – за междинни и окончателни плащания – в ОД на ДФЗ. 
Получава се неяснота и непоследователност в действията на бенефициентите – кое действие как ще се изпълнява, и в същото време – непълнота и непоследователност в информацията както за МИГ, така и за бенефициента, а и за публичните потребители на информация от ИСУН.
„Чл. 87. (Нов - ДВ, бр. 69 от 2017 г., в сила от 25.08.2017 г.) Управляващият орган на ПРСР 2014 - 2020 г., ДФЗ, МИГ и получателите на финансова помощ въвеждат, събират и систематизират коректна и достоверна информация относно подбора и изпълнението на стратегии за ВОМР, както и относно дейностите по изпълнението, управлението, наблюдението, оценката и контрола на проектите към тях съобразно своите отговорности в ИСУН.“

Отговор: На този етап Наредба № 22 от 2015 г. предвижда кандидатстване за плащания и чрез ИСУН и в ОД на ДФЗ. Имайки предвид, че управлението на проектите, финансирани от ЕЗФРСР се извършва за първи път в ИСУН е предвидено кандидатстване за плащане да се извършва и в ОД на ДФЗ.


	
	чл.80, ал.1
	Чл.80, ал.1: „Искането за плащане и приложените към него документи, включително и формулярът за мониторинг, съгласно приложение № 12 се подават в ИСУН от получателя или упълномощено от него лице, което следва да представи изрично нотариално заверено пълномощно.“

Коментар/ Въпрос: 
Формуляра за мониторинг не е приложение №12, а приложение №13 от Наредба №22
     КОЕ е това искане за плащане, което се подава в ИСУН? Искане за междинно или окончателно плащане? Въпроса е с оглед на текстовете на:
 
      Чл.82, ал.1: „При кандидатстване за авансово плащане получателят на финансова помощ подава искане за авансово плащане по образец, утвърден от изпълнителния директор на ДФЗ, в областната дирекция на фонда по място на извършване на инвестицията и прилага документи, посочени в образеца на искането.”
      Чл.84, ал.1: „При кандидатстване за междинно или окончателно плащане получателят на помощта подава искане за плащане по образец, утвърден от изпълнителния директор на ДФЗ, в областната дирекция на фонда по място на извършване на проекта и прилага изискуемите документи съгласно приложимата наредба към съответната мярка от ПРСР 2014 – 2020 г.”

Отговор: Формулярът за мониторинг е приложение № 13 от Наредба № 22 от 2015 г. Допусната е техническа грешка в чл. 80, ал. 1.


	Информираност и публичност
	чл.86, ал.2, т.8
	Към глава пета "Информираност и публичност" от Наредба 22, чл.86, ал.2, т.8 - "За осигуряване на публичност на своята дейност, МИГ публикува на интернет страницата си електронен регистър с проектите, подадени по стратегията за ВОМР". Какво се има в предвид под "електронен регистър", при положение, че всички проекти ще се подават електронно в ИСУН?

Отговор: Електронният регистър с проектите ще бъде допълнителна таблица с проектите, подадени по стратегията за ВОМР, генерирана от ИСУН.


	Бизнес план
	В Приложение № 11, т. 12
	Ще има ли указания и образци за отделните мерки – 4.1, 4.2, 6.4.1, на бизнес план? До момента практиката е на различни формуляри за бизнес план за различните мерки.

Отговор от ДФЗ: По подмерки 4.1 и 4.2 са налични образци на бизнес планове на сайта на ДФЗ. По подмерки 4.2.2, 6.4 и 8.6 в ДФЗ са назначени работни групи, които ще разработят образци на бизнес планове, които ще бъдат качени на сайта на ДФЗ.


	Насоките за кандидатстване
	
	Към насоките за кандидатстване по всяка от мерките от ПРСР, включена в СВОМР, трябва да се приложи проект на договор (????? Правно основание? ПМС 162 чл. 5 ал.1). По ПРСР ще има ли предварително подготвени проекти на договори по отделните мерки за кандидатите с проекти към СВОМР (което е направено по останалите ОПи, финансиращи ВОМР)?

Отговор: Посоченото правно основание не е коректно. В цитирания член на ПМС № 162 не се споменава проект на договор, а условия за изпълнение на одобрените проекти. Не е възможно на този етап да бъдат предоставени от ДФЗ на МИГ проекти на договори за всички мерки от стратегиите за ВОМР. Необходимо е МИГ да разработят условия за изпълнение на проектите по съответната мярка, като могат да приложат и проект на договор, като изрично уведомят кандидатите, че окончателният вариант на договор ще им бъде предоставен от ДФЗ.


	Срок за прием на проекти
	чл.11, ал.1, 2, 3 и 4 от ПМС 162
	Кой е най-краткият срок за прием на проектни предложения, включващ възможност за прием на инфраструктурни проекти? Моля за тълкование на чл.11, ал.1, 2, 3 и 4 от ПМС 162/05.07.2016г. – 
" Чл. 11. (1) Формулярът за кандидатстване, който съдържа проектното предложение, се подава в срока, посочен в обявата за откриване на процедурата чрез подбор, съответно в поканата по чл. 17, ал. 4. 
(2) Срокът по ал. 1 не може да бъде по-кратък от 60 дни, а за инфраструктурни проекти - от 90 дни. По изключение срокът за подаване на проектни предложения може да бъде съкратен с до 30 дни, ако: 
1. в обявата за откриване на процедурата е указана датата на откриване на следващата процедура за финансиране на същата дейност при същите условия за кандидатстване; 
2. в рамките на календарната година е проведена или е прекратена друга процедура за финансиране на същата дейност при същите условия за кандидатстване. 
(3) Срокът за подаване на проектни предложения не може да бъде по-кратък от 90 дни, а за инфраструктурни проекти - от 120 дни, когато съответната процедура не е била включена в публикуваната в срока по чл. 26, ал. 7 индикативна годишна работна програма или когато е извършено изменение на индикативната годишната работна програма, с което са променени: 
1. целите на процедурата; 
2. начинът на провеждане на процедурата - чрез директно предоставяне или чрез подбор; 
3. датата на обявяване на процедурата - с повече от 30 дни преди първоначално посочената дата; 
4. допустимите кандидати по процедурата - при включване на нови допустими кандидати; 
5. минималният и/или максималният размер на безвъзмездната финансова помощ за проект по процедурата. 
(4) При процедура чрез подбор, открита с два или повече срока за подаване на проектни предложения, в обявата за откриване на процедурата се посочват началната дата и крайният срок за кандидатстване за второто и следващите производства, като по отношение на тях не се прилагат минималните срокове по ал. 2." 

Отговор: В ПМС № 161, Наредба № 22 от 2015 г. и минималните изисквания за ред за оценка няма поставени условия за срок за прием на проектни предложения на МИГ. В минималните изисквания има препращане към ПМС № 162 за спазване на определени изисквания. Срокът за подаване на проектни предложения не е посочен с препратка към ПМС № 162, така че не може да се тълкува, че за този срок е необходимо МИГ да спазва сроковете посочени в ПМС № 162.


	ВЪПРОСИ КЪМ ДФЗ

	І. Част от въпросите, зададени преди работната среща 7-9 юни 2017 г. - Разлог, са все още актуални. Това, че не получени писмени отговори от ДФЗ, както и липсата на информация и предприети действия, съответстващи на казаното от експертите по време на срещата, поставя МИГ в ситуация на: 
1) Несигурност по отношение  на „Процедурата за предварителна проверка и последващ контрол на ОП” във връзка с договорите/разходите по подмярка 19.4.;

Отговор от ДФЗ
· Процедурата за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони (Приложение 122) /наричана на кратко Процедурата/ има за цел осигуряване на гаранции за спазване на общите правила за възлагане на обществените поръчки, които са финансирани напълно или частично със средства от ЕЗФРСР. За постигане на целта се осъществява предварителна проверка на планираните обществени поръчки за избор на изпълнител на всички дейности по проекта и се извършва последващ контрол на обществени поръчки, проведени от кандидатите, които се явяват Възложители на обществени поръчки по смисъла на Закона за обществените поръчки. Основната цел на осъществяваните от ДФЗ предварителна проверка и последващ контрол е да се даде разумна увереност чрез прилагане на правилата, регламентирани в нея, че Държавен фонд „Земеделие“ няма да допусне финансиране на разходи, които не са извършени съгласно европейското и националното законодателство, касаещо прилагането на режима за възлагане на обществени поръчки, както и че ще предприеме адекватни действия в случай на установени впоследствие нарушения - проверките се извършват, за да се спазят националното (ЗОП, ППЗОП) и европейското законодателство (букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към ДЕЛЕГИРАН РЕГЛАМЕНТ (ЕС) № 907/2014 НА КОМИСИЯТА от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции.
· В случай че последващ контрол не е осъществен преди подаване на заявка за плащане по образец, утвърден от изпълнителния директор на ДФЗ – РА, то той се извършва когато към заявката са приложени диск /CD/ със сканиран оригинал на документацията от проведената обществена поръчка, номериран /в долния десен ъгъл/ на всяка страница, съгласно Декларация – опис на сканираните документи (Приложения 2.1 ÷ 2.22) и Списък на планирани, в процес на провеждане и проведени обществени поръчки, независимо от източника на финансиране. Редът за осъществяване на контрол и за предоставяне на документацията от проведената обществена поръчка и Списъка на планирани, в процес на провеждане и проведени обществени поръчки, независимо от източника на финансиране до лицата, извършващи съответните проверки, са описани в Правилниците за работа на конкретните дирекции в ДФЗ –РА. Т. е. документите се предават по вътрешен ред, определен за ДФЗ-РА, а бенефициентите биват информирани за резултата от всички проверки, свързани със заявката за плащане с получаване на Решение за изплащане на финансова помощ.
· При осъществяване предварителна проверка за резултатите от извършената такава, на ползвателя на помощта се изпраща уведомително писмо, съдържащо заключение от осъществената проверка.

2) Затруднения за финансово планиране, управление и изпълнение на дейностите по подмярка 19.4., произтичащи от неспазване на сроковете по заявките за междинно плащане и липсата на каквато и да е информация относно индикативните дати за плащания.
3) Увеличена, вместо намалена административната тежест с постоянно искане за представяне на документи от страна на МИГ за членове на УС, служители, членове на ОС. 
4) Наблюдават се различни подходи при разглеждане на заявките в зависимост от тълкуването на експерта. На какво се дължи този субективизъм?
ІІ. Кога непризнат или частично непризнат от ДФЗ  разход се третира като финансова корекция?

Отговор от ДФЗ: Непризнат или частично непризнат разход се третира като финансова корекция, когато нарушението/нередността, за което е наложена корекцията попада в обхвата на Наредбата за посочване на нередности, представляващи основание за извършване на финансови корекции.


	ДРУГИ ВЪПРОСИ

	Кога ще бъдат готови Указанията от МЗХГ, касаещи държавните помощи?

Отговор: Указанията за приложимия режим на държавни помощи по мерки финансирани от ПРСР 2014-2020 г. в стратегиите за ВОМР и условия, произтичащи от него бяха утвърдени със заповед № РД 09-770 от 03.10.2017 г. на Ръководителя на УО на ПРСР.
Указанията са качени в рубриката „ВОМР“, подрубрика „Указания“ на Единния информационен портал и в рубрика „ПРСР“, подрубрика „ВОМР“ на страницата на Министерство на земеделието, храните и горите на 04.10.2017 г. МИГ са уведомени по електронна поща за публикуването на Указанията.


	Кога трябва да се прави междинна оценка на Стратегиите за ВОМР?

Отговор: В точка 8.4 на стратегията на всяка МИГ е посочено кога МИГ ще прави междинна оценка на стратегията за ВОМР. Необходимо е всяка МИГ да обърне внимание на Ръководството за оценка на ЛИДЕР/ВОМР на Европейската комисия , изпратено по ел. поща, в което в раздел 3 е описан начина на оценка на стратегиите на ниво МИГ.
 

	След като УО ще следи за работата на МИГ в ИСУН, остава ли опасността от директни санкции за МИГ при попълнена грешна информация в системата (напр. при неволно допуснати технически грешки)?

Отговор: Въпросът е неясен. Какво значи директни санкции? И какво е неволно допуснати грешки?На проведената на 28.09.2017 г. среща за обсъждане на поставените въпроси, въпросът отново не беше изяснен.




